Alazėja
Alazėja (rus. Алазея, jak. Алаһыай) – upė Rusijoje, Jakutijos šiaurės rytuose. Susidaro susiliejus Nelkano ir Kadylčiano upėms Alazėjos plokščiakalnyje. Teka daugiausia į šiaurę Kolymos žemuma. Vaga vingiuota, daug pratakų. Įteka į Rytų Sibiro jūrą. Didžiausias intakas – Rosocha (kairysis). Alazėjos baseine yra daugiau nei 24 tūkst. ežerų. Upę maitina daugiausia lietaus ir sniego tirpsmo vandenys. Ledai laikosi nuo rugsėjo pabaigos–spalio pradžios, iki gegužės pabaigos–liepos pradžios. Gruodžio–gegužės mėnesiais peršąla kiaurai.